CELEX: C2007/223/33
Language: mt
Date: 2007-09-22 00:00:00
Title: Kawża F-18/07: Rikors imressaq fl- 10 ta' Lulju 2007 — Marcuccio vs Il-Kummissjoni

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/18
            
         Rikors imressaq fl-10 ta' Lulju 2007 — Marcuccio vs Il-Kummissjoni
   (Kawża F-18/07)
   (2007/C 223/33)
   Lingwa tal-kawża: It-Taljan
   Partijiet
   
      Rikorrent: Luigi Marcuccio (Tricase, l-Italja) (rappreżentant: G. Cipressa, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni tal-25 ta' Ottubru 2005 li ħarġet mill-Iskema Konġunta ta' l-Assigurazzjoni kontra l-Mard tal-konvenuta, li peremzz tagħha l-konvenuta ċaħdet it-talba tal-11 ta' Ottubru 2005, imressqa mir-rikorrent sabiex, skond l-Artikolu 72 tar-Regolamenti tal-Persunal ta'l-Uffiċjali tal-Komunitajiet Ewropej u skond il-leġiżlazzjoni relatata mal-kopertura tar-riskji ta' mard ta' l-uffiċjali tal-Komunitajiet Ewropej, jiġi rikonoxxut li kien milqut minn marda gravi;
            
         
               —
            
            
               tannulla, safejn huwa neċessarju, id-deċiżjoni ta' l-Awtorità tal-Ħatra tat-30 ta' Novembru 2006, rif. ADMIN.B.2/MB/nb D(06) 27556, li permezz tagħha, u parzjalment in kwantu, ġiet miċħuda t-talba tar-rikorrent tat-23 ta' Awwissu 2006 u għall-annullament tad-deċiżjoni kkontestata.
            
         
               —
            
            
               tiddikjara l-ineżistenza ex lege jew, sussidjarjament, tannulla, safejn huwa neċessarju u sakemm dan jeżisti materjalment, ħaġa li mhijiex ċerta rebus sic stantibus, l-allegat parir tal-kunsill tat-tobba li jinsab fin-nota tat-30 ta' Novembru 2006, li r-rikorrent ma kien infurmat xejn dwaru;
            
         
               —
            
            
               tordna lill-konvenuta tbati l-ispejjeż.
            
         Motivi u argumenti prinċipali
   Ir-rikorrent iżid, in sostenn ta' l-argumenti tiegħu, it-tliet motivi segwenti ta' rikors:
   
               1)
            
            
               nuqqas assolut ta' motivazzjoni, anki minħabba nuqqas ta' loġika, inkoerenza, tawtoloġija, konfużjoni, nuqqas ta' investigazzjoni u n-natura ta' pretest tar-raġunijiet mogħtija mill-konvenuta;
            
         
               2)
            
            
               żball manifest ta' evalwazzjoni u ksur tal-liġi;
            
         
               3)
            
            
               ksur ta' l-obbligu ta' premura u dak ta' amministrazzjoni tajba.